మంజూర్ ఎలాహి

మంజూర్ ఎలాహి (జననం 1963, ఏప్రిల్ 15) పాకిస్తాన్ క్రికెట్ కోచ్, మాజీ క్రికెటర్. హార్డ్-హిట్టింగ్ బ్యాట్స్‌మన్, మీడియం-పేసర్ బౌలర్‌గా రాణించాడు. 1984 - 1995 మధ్య పాకిస్తాన్ జాతీయ క్రికెట్ జట్టు కోసం ఆరు టెస్ట్ మ్యాచ్‌లు, 54 వన్డే ఇంటర్నేషనల్స్‌లో ఆడాడు.

ప్రారంభ జీవితం, కుటుంబం 
మంజూర్ ఎలాహి 1963లో పంజాబ్‌లోని సాహివాల్‌లో జన్మించాడు. ఇతని ఇద్దరు సోదరులు, జహూర్ ఎలాహి, సలీమ్ ఇలాహి కూడా పాకిస్తాన్ తరపున ఆడారు. ఇతని కుమార్తె, సానియా కమ్రాన్, ప్రస్తుతం పంజాబ్ ప్రావిన్షియల్ అసెంబ్లీ సభ్యురాలు.

కెరీర్ 
2002లో, లాహోర్ సిటీ క్రికెట్ అసోసియేషన్ బ్లూస్ కెప్టెన్‌గా ఎలాహి ఎంపికయ్యాడు.

అతని పదవీ విరమణ తర్వాత, సీనియర్ క్రికెటర్‌గా, జాతీయ సెలెక్టర్‌గా, ట్రయల్ సెలెక్టర్‌గా సహా పలు పాత్రల్లో పాల్గొన్నాడు. 2002లో, అండర్-15 ఆసియా కప్ కోసం ట్రయల్స్ ద్వారా జట్టును ఎంపిక చేయడానికి పాకిస్తాన్ క్రికెట్ బోర్డు ద్వారా సెలెక్టర్‌గా నియమించబడ్డాడు.

2006లో,  పర్యాటక భారత క్రికెట్ జట్టుతో జరిగిన సిరీస్‌లో పాకిస్థాన్ సీనియర్ క్రికెట్ బోర్డు జట్టుకు ఆడాడు.

2008లో, పాకిస్తాన్ క్రికెట్ బోర్డు క్వాయిడ్-ఎ-అజం ట్రోఫీకి ముల్తాన్ ప్రాంతంలో సెలెక్టర్‌గా నియమించింది. రెండు సంవత్సరాల తరువాత, 2010లో, ఎలాహి మహిళల ఎంపిక కమిటీ సభ్యునిగా నియమితులయ్యారు. అదే సంవత్సరంలో, అతను లాహోర్ ఈగల్స్‌కు కూడా శిక్షణ ఇచ్చాడు. కొద్దికాలం పాటు, నార్త్ స్టాఫోర్డ్‌షైర్, సౌత్ చెషైర్ లీగ్‌లలో పోర్‌థిల్ పార్క్ కోసం ఆడాడు.

2016లో పాకిస్థాన్ జాతీయ మహిళల క్రికెట్ జట్టుకు బ్యాటింగ్ కన్సల్టెంట్‌గా ఎలాహి ఎంపికయ్యాడు. అదే సంవత్సరంలో, పాకిస్తాన్ క్రికెట్ జట్టుకు ప్రధాన కోచ్‌గా ఉండాలనే తన ఉద్దేశాన్ని ఒక దరఖాస్తును సమర్పించడం ద్వారా చూపించాడు.

2019లో, నార్తర్న్ క్రికెట్ జట్టుకు అసిస్టెంట్ కోచ్‌గా పనిచేశాడు.

మూలాలు 

పాకిస్తాన్ క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
జీవిస్తున్న ప్రజలు
1963 జననాలు